# Rebecca Sophia Clarke

Rebecca Sophia Clarke (Norridgewock, 1833ko otsailaren 22a – ibidem, 1906ko abuztuaren 16a), Sophie May izengoitiaz ere ezaguna, estatubatuar haur literaturako idazlea izan zen. Bere ilobak inspirazio gisa erabiliz, haurrei buruzko istorio errealistak idatzi zituen. 1860tik 1903ra 45 liburu idatzi zituen.

## Bizitza

Asa eta Sophia Clarkeren alaba, Rebecca Sophia Clarke Norridgewocken (Maine) jaio zen 1833ko otsailaren 22an. Ikasketak Norridgewock Female Academyn egin zituen, eta greziera eta latina etxean ikasi zituen. Bederatzi urte zituela, egunkari bat egiten hasi zen, sermoiak, eztabaidak eta hitzaldiak idatziz jasoz. 18 urterekin Evansvillera (Indiana) joan zen bizitzera, eta bertan eskolak eman zituen. 10 urte geroago irakasteari utzi zion entzumen-galera larria zela eta. 1861ean, familiaren etxera itzuli zen Sarah Jones Clarke (1840-1929) ahizparekin bizitzeko.
Sophie May izengoitia erabili zuen bere lanak kaleratzeko. Izen hori 1861ean asmatu zuen eta bere lehen ipuina sinatzeko erabili zuen, Memphis Appeal aldizkarian argitaratu zena.
Clarkeri «haurren gelako Dickens» deitzen zioten. Umore, irudimen eta bihurritasun osoz haurrei buruz idazten zituen lehen egileetako bat izan zen. Bere liburu sail arrakastatsuena Little Prudy izan zen. Clarkeren ilobak izan ziren Prudy, Suzy eta Dotty Dimple pertsonaien inspirazioa.
Norridgewocken hil zen, 73 urte zituela, 1906ko abuztuaren 16an.

## Lanak
### Little Prudy liburu saila (1864-1868)

* Little Prudy (1864)
* Sister Suzy (1864)
* Captain Horace (1864)
* Cousin Grace (1865)
* Fairy Book (1865)
* Dotty Dimple (1868)

### Dotty Dimple liburu saila (1868-1869)

* Dotty Dimple at Her Grandmother's (1868)
* Dotty Dimple Out West (1868)
* Dotty Dimple at Home (1868)
* Dotty Dimple at Play (1869)
* Dotty Dimple at School (1869)
* Dotty Dimple's Flyaway (1869)

### Little Prudy's Flyaway liburu saila (1870-1873)

* Little Folks Astray (1870)
* Prudy Keeping House (1870)
* Aunt Madge's Story (1871)
* Little Grandmother (1872)
* Little Grandfather (1873)
* Miss Thistledown (1873)

### Flaxie Frizzle liburu saila (1876-1884)

* Flaxie Frizzle (1876)
* Doctor Papa (1877)
* Little Pitchers (1878)
* Twin Cousins (1880)
* Flaxie's Kittyleen (1883)
* Flaxie Growing Up (1884)

### Little Prudy's Children liburu saila (1894-1901)

* Wee Lucy (1894)
* Jimmy Boy (1895)
* Kyzie Dunlee (1895)
* Wee Lucy's Secret (1899)
* Jimmy, Lucy, and All (1900)
* Lucy in Fairyland (1901)

### Quinnebasset Girls liburu saila (1871-1903)

* Doctor's Daughter (1871)
* Our Helen (1874)
* Asbury Twins (1875)
* Quinebasset Girls (1877)
* Janet (1882)
* In Old Quinnebasset (1891)
* Joy Bells (1903)

### Beste liburuak

* Kittyleen (1883)
* Drones' Honey (1887)
* Pauline Wyman (1897)
* The Champion's Diamonds (1897)

## Erreferentziak

* ↑ (Ingelesez) «Rebecca Sophia Clarke» Encyclopaedia Britannica (Noiz kontsultatua: 2024-10-19).
* ↑ (Ingelesez) «Sophie May's Biography» Rebecca Sophia Clarke (1833-1906) (Noiz kontsultatua: 2008-06-11).
* ↑ (Ingelesez) Kensinger, Faye Riter. (1987). Children of the Series and how They Grew. Bowling Green: Bowling Green State University Popular Press, 48 or. ISBN 0-87972-376-9..
* ↑ (Ingelesez) «Nineteenth-Century American Children & What They Read» 19th-Century Girls' Series (Noiz kontsultatua: 2024-10-19).
* ↑ (Ingelesez) Willard, Frances E.; Livermore, Mary A. (1893). A Woman of the Century: Fourteen Hundred-Seventy Biographical Sketches Accompanied by Portraits of Leading American Women in All Walks of Life. Buffalo: Charles Wells Moulton, 178 or. ISBN 0-87968-183-7..
* 1 2 (Ingelesez) «Rebecca S. Clarke, (Sophia May.)» New York Times Archives 1906-08-18 (Noiz kontsultatua: 2024-10-19).
* ↑ (Ingelesez) «Brandon University» The Edgar Rice Burroughs Library jatorrizkotik artxibatua (artxibatze data: 2012-06-04) (Noiz kontsultatua: 2024-10-19).

## Kanpo estekak

* Datuak: Q1758205
* Multimedia: Rebecca Sophia Clarke / Q1758205